Урок 14

Тэма: “Пытальныя сказы”

Мэта: фарміраванне ўяўленняў пра пытальныя сказы.

Задачы: пазнаёміць з прыметамі пытальных сказаў, іх афармленнем на пісьме, вучыць вылучаць пытальныя сказы ў вусным і пісьмовым маўленні, правільна інтанаваць іх;

ствараць умовы выпрацоўкі пунктуацыйных навыкаў;

садзейнічаць развіццю лагічнага мыслення, звязнага маўлення вучняў, узбагачэнню іх слоўніка словамі-амонімамі;

выхоўваць любоў да Радзімы, патрыятызм.

Абсталяванне: падручнік (частка 1), малюнкі прыроды, стужка літар; схемы- апоры для 3 класа па беларускай мове выдавецтва “Выснова”, сшытак на друкаванай аснове “Беларуская мова на “выдатна” С. А. Жукава .

Ход урока

1. **Арганізацыйны момант.**

-Сёння мы з вамі адправімся ў вандроўку па нашай краіне. А што мы можам убачыць і пачуць, мы дазанаемся, калі праверым дамашняе заданне.

**2. Праверка дамашняга задання.**

-Ці можна запісаныя вамі сказы назваць тэкстам? Чаму?

-Зачытайце сказ, у якім сказана ад чаго гнулася голле яблынь. Ці ведаеце вы смак яблык антонавак? Чым яны адрозніваюцца ад іншык яблык? Заплюшчыце вочкі, уявіце сабе, што вы адчуваеце водар гэтых яблык.

-Хто звініць над полем? Чаму яго можна там сустрэць? Заплюшчыце вочкі, уявіце сабе, што вы чуеце як спявае жаваранак.

-Па якой дарозе мы ехалі? Як вы разумееце выраз “лугавая дарога”? Заплюшчыце вочкі, уявіце сабе, што вы кранаецеся рукой красак (палявых кветак) на лузе, пялёсткі кветах шапацяць пад далонямі.

-Дзе стаялі таполі? Якія яны? Сядайце так жа роўненька, як стаялі таполі.

-Што адбывалася ў небе? Заплюшчыце вочкі, уявіце сабе, што вы бачыце сузор’е “Вялікая мядзведзіца”. Палічыце зорачкі.

-Якія сказы па мэце выказвання гучалі ў вашых адказах?

-Згадзіцеся, гэтыя сказы дапамагаюць стварыць прываблівыя, мілыя вобразы роднага краю.

**3. Мэтаматывацыйны этап.**

-Сёння мы працягнем работу над сказамі. Але на гэты раз сказы будуць пытальныя. Можа, хто з вас ведае: па якіх прыметах можна пазнаць пытальны сказ?

**4. Актуалізацыя ведаў і ўменняў вучняў.**

4.1. Чыстапісанне.



-Запішыце словы, пастаўце націск, вызначыце націскны склад. Пад галоснымі пастаўце кропкі. Падзяліце словы на склады вертыкальнай лініяй і дугамі ўнізе- для пераносу.



Гука-літарны аналіз слова СШЫТАК.

**Транскрипция:**

[ш:ыта́к]

**Количество слогов (2):**

сшы - так

**Переносы:**

сшы - так

4.2. Слоўнікавая работа.



- Слова сшытак - гэта новае слоўнікавае слова. Паслухайце, які гук мы вымаўляем у пачатку гэтага слова: [ш]. Запішыце яго ў сшытак, пастаўце націск і падзяліце на склады.

Якія яшчэ словы - назвы школьных рэчаў - вы памятаеце? (Рукзак, дзённік, вокладка і інш.)

**5. Вывучэнне новай тэмы.**

5.1. Работа па падручніку с. 49, практ. 76. Слуханне тэксту. Вылучэнне ў ім пытальных сказаў. Знаходжанне ў вершы адказу на пытанні. Вусныя выказванні вучняў пра значэнне выразаў “родны край”. Выбарачнае спісванне.

-Паслухайце верш вучня. Колькі пытанняў у ім? Прачытайце пытанні, якія хлопчык задае сабе. Як ён адказвае на іх? А як бы вы адказалі на першае пытанне верша? Спішыце выдзеленыя сказы.

***Што мы называем сваім родным краем?***

 *Можа, той куток зямлі, дзе дзяды нашы жылі?*

 *Можа, гэта наша хата, дзе гасцей заўжды багата?*

 *Можа, сцежка ў ціхім лесе?*

 *Можа, птушка ў паднябессі?*

 *Можна ўсё пералічыць, без чаго нам не пражыць.*

*Як мне выбраць і рашыць?*

***Родны край жыве ў душы.*** *А. Калаткоў*

- З дапамогай якіх сказаў чалавек задае пытанні?

5.2. Работа па падручніку с. 50, аналіз фармулёўкі правіла.

Сказ, у якім выражаецца пытанне, называецца пытальным. У канцы пытальнага сказа ставіцца пытальнік.



- Які знак прыпынку ставіцца пасля пытальнага сказа? А пасля апавядальнага?

-Складзіце кластар або табліцу пытальнага сказа.

|  |  |  |
| --- | --- | --- |
|  | Апавядальны сказ  | Пытальны сказ |
| паведамляецца | пра падзеі, з’явы | пытанне |
| схема |  . |  **?** |
| інтанацыя | \_ \_ \_ |  |
| знак прыпынку | **.** | **?** |

**6. Праверка разумення вывучанага.**

Работа ў сшытку на друкаванай аснове (Беларуская мова на “выдатна” С. А. Жукава с. 17, практ. 1).

Узаемаправерка.

Фізкультхвілінка

**7. Замацаванне вывучанага.**

7.1. Работа па падручніку с. 50, практ. 77. Інтанаванне апавядальных і пытальных сказаў. Выбарачнае спісванне.

-Сярод сказаў знайдзіце апавядальныя і выразна прачытайце іх.

Прачытайце пытальныя сказы з павышэннем голасу на выдзеленых словах. Чым падобныя сказы ў парах? Чым яны адрозніваюцца? Спішыце пытальныя сказы.

Дзеці спісваюць сказы і малююць стрэлкі над выдзеленымі словамі.

*1. ~~Хутка пачнуцца канікулы.~~* ***Ху´тка*** *пачнуцца канікулы?*

*2~~. Ты пойдзеш у цырк.~~ Ты* ***по´йдзеш*** *у цырк?*

*3. ~~Я паеду да бабулі ў госці.~~ Я паеду да* ***бабу´лі*** *ў госці?*

*4. ~~Мы наведаем выставу~~. Мы наведаем* ***выста´ву****?*

7.2. Работа па падручніку с. 50. Азнаямленне з правіламі інтанавання пытальных сказаў у працэсе аналізу інфармацыі рубрыкі “Завяжы вузялок!”.

У пытальным сказе голас рэзка павышаецца на тым слове, у якім заключаецца пытанне.

7.3. Работа па падручніку с. 51, практ. 78. Чытанне пытальнага сказа з рознай інтанацыяй. Назіранні за ўплывам інтанацыі на сэнс сказа. Выбарачнае спісванне.

-Прачытайце пытальны сказ некалькі разоў. Зрабіце гэта так, каб адказам на яго стаў па чарзе кожны з апавядальных сказаў. Запішыце сказы, у якіх сустрэлася слоўнікавае слова.

*Ты паклаў* ***сшытак*** *на стол? Не, я паклаў на стол* ***дзённік.*** *Я паклаў* ***сшытак*** *у* ***рукзак.***

7.4. Моўная хвілінка. Работа са словамі-амонімамі с. 51, практ. 79. Разгадванне загадкі. Тлумачэнне значэнняў слоў-амонімаў. Спісванне з правільным афармленнем на пісьме пытальнага сказа.

-Прачытайце загадку. Што трэба паставіць у канцы сказа? Назавіце слова-адгадку. Спішыце загадку. Растлумачце правапіс выдзеленых літар.

***Чым можна гальштук завязаць***

 ***і хуткасць суднаў вымяраць. Гальштук.***

 *У. Мазго.*

Слова “гальштук”- мнагазначнае. Дзеці з дапамогай малюнкаў дают тлумачэнне значэння слоў.

 **Тэст на першаснае замацаванне ведаў.**

— Дапоўніце сказы.

Пытальным называецца сказ, у якім выражаееца \_\_\_\_\_\_\_\_\_\_\_\_\_\_\_\_\_\_\_.

У канцы пытальнага сказа ставіцца \_\_\_\_\_\_\_\_\_\_\_\_\_\_\_\_\_\_\_. У пытальным сказе рэзка \_\_\_\_\_\_\_\_\_\_\_\_\_\_\_\_\_\_\_ на тым слове, у якім заключаецца пытанне.

 **8.** **Інструктаж па выкананні дамашняга задання.**

Практ. 80, с. 51. Прачытайце верш. Што выклікала ў вас усмешку? Якія чайнікі пераблытаў герой верша? Выпішыце з верша пытальны сказ і адказ на гэта пытанне. Растлумачце правапіс выдзеленых літар.

- Якія чайнікі пераблытаў герой верша?

**9. Падвядзенне вынікаў.**

- Для чаго патрэбны пытальныя сказы?

-Як пазнаць пытальныя сказы?

**10. Рэфлексія.**

- Які настрой у вас выклікаў сённяшні ўрок?

-Што спадабалася?

-Чаму навучыліся?

-Якія пытанні можна скласці да сказа?

***На пліце зачмыхаў чайнік.***